陳淑莊

陳淑莊係香港大律師、政治人物同舞台劇演員，香港立法會香港島選區議員，中西區區議會前民選議員，選舉委員會法律界代表，公民黨創黨黨員、港島支部內務副主席。嚮政圈成日同余若薇拍檔。

2010年1月，陳淑莊同埋其他四個議員，包括梁家傑、黃毓民、陳偉業、梁國雄，唔撈立法會議員。不過佢哋之後參加補選，話借補選畀市民搞「公投」，為日後香港政制改革表態。結果佢喺補選攞到十萬幾票，重返立法會。

2016年香港立法會選舉，陳淑莊出戰香港島選區，攞到35,404票當選，喺香港島選區攞到第六席。

2019年4月，陳淑莊做身體檢查，被發現左腦有個直徑4.2厘米、體積大過一個乒乓波嘅腦膜瘤壓彎咗腦幹，亦壓住部份腦血管同神經，要盡快進行手術切除腫瘤。連佢喺佔領中環案嘅判刑都要押後6個星期。6月10號，法官就佢涉及嘅佔中案判刑，兩項定罪「煽惑他人犯公眾妨擾」及「煽惑他人煽惑公眾妨擾」共判監8個月，緩刑2年。

2020年9月30號，陳淑莊考慮到自己身體嘅情況，同埋同媽咪相處嘅時間，決定退出公民黨同唔留任未來一年嘅立法會。

演出

電視節目
2018年
《最熟悉的陌生人》主持

攷

Chan, Tanya (Ms) | Hong Kong Bar Association

香港舞臺劇演員‎
前香港立法會議員
前中西區區議員
零八憲章簽署人
香港大律師
嘉諾撒聖心書院舊生
淑莊